Diari Oficial de la Generalitat Valenciana


Sumari del DOGV 8608, del 07-08-2019 (2019/6258)

Notificació de la sentència dictada en el procediment de mesures número 57/2018.
--------------------------------------------------------------------------------

### Dades del document

Número de DOGV
:   8608

Data del DOGV
:   07-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6258


Organisme emissor
:   Jutjat de Violencia Sobre la Dona Número 4 de València

Tipus de document
:   Edicte

Notificació de la sentència dictada en el procediment de mesures número 57/2018. [2019/6258]  
En el judici de referència s'ha dictat la sentència número 7/2019, de data 21 de febrer de 2019, el text literal de la qual és el següent:  
  
«De: Jenifer Valencia Taimal.  
Procuradora: Laura Villalba Bondia.  
Contra: Heiner Jolian Adarve Ortiz.  
  
Ana Dolores López Cañas, magistrada jutgessa del Jutjat de Violència de Gènere número 4 de València, en data 21 de febrer de 2019, en nom del rei, pronuncia la sentència número 7/2019.  
Vistes les presents actuacions que per torn de repartiment a aquest jutjat han correspost del judici verbal de mesures relatives a fill extramatrimonial número 57/2018, promogudes a instàncies de Jenifer Valencia Taimal, representada en aquestes actuacions per la procuradora dels tribunals Laura Villalba Bondia i assistida pel lletrat Fernando Fernández Montañana, contra Heiner Jolian Adarve Ortiz, rebel en les actuacions. Intervé el Ministeri Fiscal representat per Macarena Correro Segura.  
  
Antecedents de fet  
Primer. L'esmentada representació processal en nom de Jenifer València Taimal va formular demanda de mesures relatives a fill extramatrimonial en la qual per mitjà de paràgrafs separats exposava els fets en què fonamentava la seua pretensió, adjuntava els documents pertinents i feia al·legació dels fonaments de dret que entenia que eren aplicables al cas i finalitzava amb la súplica que després de la seua tramitació legal finalitzara dictant-se sentència que pertoca la petició formulada.  
Segon. Admesa a tràmit la demanda, per decret de data 31 de maig de 2018, es va donar trasllat d'aquesta al Ministeri Fiscal i a la part demandada que, passat àmpliament el termini establit per la llei, no va contestar a la demanda, i va ser formalment declarat en rebel·lia per provisió de data 9 de novembre de 2018, oposant-se el Ministeri Fiscal en funció del resultat de les proves practicades.  
Tercer. Citades les parts a judici, aquest es va celebrar amb la sola compareixença de la part actora i del Ministeri fiscal. Celebrat el judici efectuant-se la prova interessada tant per la demandant com pel Ministeri Públic, havent-se donat trasllat a les parts per a conclusions, l'actora es va ratificar en la seua demanda si bé va efectuar una modificació relativa a l'exercici de la pàtria potestat sol·licitant que li fora atribuït a la mare, en tots els aspectes administratius i els relacionats amb la salut i educació del menor. El Ministeri Fiscal es va adherir al que va sol·licitar la demandant en entendre que era allò més beneficiós per al xiquet, si bé va limitar la quantia de la pensió d'aliments a 200 euros més el 50 % de les despeses extraordinàries.  
És de significar que en data 5 de maig de 2018 es va dictar ordre de protecció amb mesures civils, que van ser prorrogades i que en relació amb les mesures d'índole civil, establia:  
- Atribuir la guarda i custòdia del fill menor a [...].  
- Atribuir a la mare l'exercici unipersonal de la pàtria potestat.  
- Cap dels progenitors podrà abandonar el territori nacional amb el menor sense l'autorització de l'altre progenitor o autorització judicial, en defecte d'això.  
- Pel que respecta a les visites a favor del pare, Heiner Jolian Adarve Ortiz podrà tindre en la seua companyia el seu fill els dilluns i dimecres de setmana alterns des de l'eixida del xiquet de la guarderia fins a les 21.00 hores, per tant sense pernocta fora del domicili de la mare.  
- Els lliuraments i recollides del menor es faran pel familiar o persona de la confiança de totes dues parts que aquestes designen.  
- S'estableix l'obligació que Heiner Jolian Adarve Ortiz contribuïsca en concepte d'aliments a favor del seu fill menor en la quantitat de 180 euros mensuals que haurà d'ingressar en els cinc primers dies de cada mes en el compte que designe la mare.  
  
Quart. En la tramitació d'aquest judici s'han observat les formalitats prescrites legalment.  
Als presents fets són aplicable els següents,  
  
Fonaments de dret  
Primer. La separació de la parella de fet formada pels litigants necessàriament ha de determinar l'adopció d'una sèrie de mesures anàlogues a les previstes en els articles 91 i següents del Codi Civil, 102 i 103 del mateix cos legal, en relació amb el que s'estableix en l'article 39, 3r, de la Constitució, i 154, 1r, 158 i 159 del Codi Civil i respecte dels fills tinguts per la parella, actualment tots ells menors d'edat.  
  
Segon. Que amb vista a les referides mesures i que han de regular l'actual situació de la parella respecte dels seus fills, s'ha d'assenyalar la concurrència de dues circumstàncies que han de ressaltar-se per la seua transcendència en la resolució del conflicte que resulten de la documental incorporada i de l'interrogatori de la mare, que examinat a la llum del principi d'immediació pròpia de l'acte del judici es va estimar absolutament veraç:  
La primera, que és la mare qui s'ocupa des de sempre de la cura del xiquet, i que el pare pràcticament no té contacte amb ell, ja que en la major part de les ocasions no acudeix a recollir-lo.  
La segona circumstància a tindre en consideració és relativa les circumstàncies econòmiques dels progenitors, com és que tots dos manquen d'uns ingressos estables i segons la informació oferida pel Punt Neutre Judicial i l'interrogatori de la demandant, tenen escassos ingressos; consta també que el pare no satisfà amb regularitat l'import de la pensió que es va fixar provisionalment.  
Partint del que s'ha exposat anteriorment i la circumstància de trobar-se rebel en les actuacions el demandat, no havent comparegut a judici ni tan sols per a ser interrogat malgrat dilucidar-se qüestions importantíssimes que no solament l'afecten a ell sinó que concerneixen l'interés del seu fill, comparteix, en definitiva, aquest jutjat, després de l'anàlisi de la prova practicada, totes les consideracions efectuades per la mare en la seua demanda per a justificar les seues pretensions, amb excepció de l'import de la pensió, consideracions igualment assumides pel Ministeri Fiscal.  
Amb vista als aliments del menor, és obvi que aquesta obligació incumbeix a tots dos progenitors, i atés que no costen ingressos ni estables ni suficients del pare, és per això que no tenint el menor altres necessitats que les normals d'un xiquet de la seua edat, és procedent establir en favor d'aquest i a càrrec del pare per a garantir que es cobrisquen les seues necessitats bàsiques una pensió d'aliments per l'import de 180 euros mensuals de conformitat amb el criteri mantingut per la Secció Desena de l'Audiència Provincial de València, quantitat, en fixar el mínim vital, aquesta quantitat es farà efectiva en el compte que designe l'actora, dins dels cinc primers dies de cada mes i que experimentarà les variacions que determine l'índex de preus al consum, publicat per l'Institut Nacional d'Estadística o organisme autonòmic equivalent.  
  
Que pel que respecta a les despeses extraordinàries, aquestes seran assumides a mitges, entenent-se per tals les despeses mèdiques, farmacològiques o ortopèdiques no cobertes pel sistema de salut pública i les activitats extraescolars i els llibres de text i material escolar que necessite per a les seues activitats formatives.  
Pel que respecta a l'ús de l'habitatge familiar, no res s'hi interessa la demandant, en tindre la demandant un domicili diferent i separat del d'Heiner Jolian Adarve Ortiz, per la qual cosa no pertoca cap pronunciament.  
Tercer. Com que no s'aprecia temeritat, ni mala fe, per part dels hui litigants, i fonamentalment atesa la naturalesa de la contesa per aplicació del que es disposa en l'article 394 de la Llei d'enjudiciament civil, cada part haurà de satisfer les costes causades a la seua instància i les comunes a mitges.  
Vistos els preceptes legals citats i els altres que siguen de general i pertinent aplicació,  
  
Dispositiva  
Estime parcialment la demanda de mesures de fill extramatrimonial, formulada per Jenifer Valencia Taimal contra Heiner Jolian Adarve Ortiz, i dispose les mesures següents:  
1r La pàtria potestat serà compartida entre tots dos progenitors, amb atribució exclusiva del seu exercici a la mare, Jenifer Valencia Taimal, en tots els aspectes que concernisquen la salut, educació del xiquet, així com per a qualsevol gestió de caràcter administratiu.  
2n La guarda i custòdia del fill menor de la parella, l'ostentarà Jenifer Valencia Taimal.  
3r Règim de visites en favor del pare, Heiner Jolian Adarve Ortiz, serà el sol·licitat per Jenifer Valencia Taimal amb la seua demanda, és a dir:  
- 2 dies intersemanales, que són dilluns i dimecres de cada setmana des de l'eixida del col·legi fins a les 19.30 hores. El menor serà recollit pel progenitor no custodi a l'eixida de la guarderia i reintegrat al domicili matern per tercera persona que designe la progenitora.  
  
4t El pare satisfarà una pensió alimentària per al seu fill, de 180 euros mensuals. Aquesta pensió experimentarà les modificacions que determine l'índex de preus al consum i Heiner Jolian Adarve Ortiz haurà d'abonar-les dins dels cinc primers dies de cada mes, en el compte corrent que designe Jenifer Valencia Taimal.  
5é Així mateix el pare, com a contribució a les càrregues matrimonials, satisfarà la meitat de les despeses extraordinàries, entenent per tals les despeses mèdiques, farmacològiques i ortopèdiques no cobertes pel sistema públic de salut, així com les activitats extraescolars a què assistisca el menor i els llibres de text i material escolar que necessite per a les seues activitats formatives.  
No pertoca cap pronunciament en relació amb l'atribució de l'ús i gaudi de l'habitatge que constituïa el domicili familiar.  
No és procedent la condemna en costes.  
Notifiqueu la present resolució de forma legal a les parts de conformitat amb les normes de l'article 248, 4t, de la Llei orgànica del poder judicial, i es fa saber que contra aquesta sentència es pot interposar recurs d'apel·lació en el termini de 20 dies a partir de la seua notificació davant aquest jutjat i perquè en prenga coneixement l'Audiència Provincial de València.  
Aquesta és la meua sentència, que pronuncie, mane i firme.»  
Atés que es desconeix el domicili o la residència actuals de la part demandada, Heiner Jolian Adarve Ortiz, per diligència d'ordenació, de 13 de maig de 2019, la lletrada de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació del present edicte en el Diari Oficial de la Generalitat Valenciana, per a portar a efecte la diligència de notificació de la sentència número 7/2019, de data 21 de febrer de 2019, a la part demandada, Heiner Jolian Adarve Ortiz.  
  
  
València, 13 de maig de 2019.- La lletrada de l'Administració de justícia: Susana Ciáurriz Labiano.